ઉત્તમ નગર વિસ્તારમાં એક કોલ સેન્ટરમાં યુવકે યુવતીની નિર્દયતાથી પીટાઈ કરી હોવાનો મામલો સામે આવ્યો. આ ઘટનાનો વીડિયો પણ સોશિયલ મીડિયામાં ખુબ વાઈરલ થયો. વીડિયોમાં મારપીટ કરતા યુવકનું નામ રોહિત છે. વીડિયોમાં તે એક યુવતીને ખુબ જ ખરાબ રીતે માર મારી રહ્યો છે. યુવતી બીચારી તેનો વિરોધ કરી શકે તે સ્થિતિમાં પણ નહતી. યુવતીને માર મારતો આ વીડિયો અન્ય એક યુવતીને પણ મોકલી દીધો હતો. સાથે જ જે યુવતીને આ વીડિયો મોકલ્યો હતો તેને ધમકી આપવામાં આવી હતી કે જો તે યુવતી તેની સાથે લગ્ન નહી કરે તો તેની પણ આવી જ હાલત કરવામાં આવશે. જો કે યુવતીએ હિમ્મત દેખાડીને તેની ફરિયાદ પોલીસમાં કરી દીધી.